נוק

נוּק (בגרינלנדית: Nuuk, בתרגום מילולי: "כֵּף", נהגה: ; בדנית: Godthåb) היא עיר הבירה של גרינלנד. היא הבירה הצפונית בעולם, בשל מיקומה מספר קילומטרים צפונית לרייקיאוויק, בירת איסלנד, בסמוך לחוג הארקטי. אולם התואר עדיין שמור לרייקיאוויק, בירת איסלנד, מכיוון שגרינלנד היא לא מדינה עצמאית אלא טריטוריה אוטונומית של דנמרק.

 היסטוריה 
האזור בו נמצאת כיום העיר יושב בתחילה על ידי עם פליאו-אסקימואי קדום עוד בסביבות 2200 לפני הספירה. האזור בו נמצאת כיום העיר היה מיושב במהלך המאה ה-10 לספירה על ידי ויקינגים ובהמשך יושב על ידי עמים אינואיטים.

העיר עצמה נוסדה בשנת 1728 על ידי המיסיונר הדני-נורווגי הנס אגדה אשר נתן לה את השם "גוטהוב" ("תקווה טובה"). בעת ההיא הייתה גרינלנד מושבה דנית-נורווגית תחת שלטונה של דנמרק-נורווגיה, אך למעשה לא היה קשר בין גרינלנד לנורווגיה במשך שתי מאות.

 גאוגרפיה 
נוק ממוקמת ליד מקורותיו של הפיורד נופ קנגרלואה, 10 ק"מ מהחוף הדרום מערבי של גרינלנד לים לברדור, וכ -240 ק"מ דרומית לחוג הארקטי. בהתחלה, הפיורד זורם לכיוון צפון-מערב, ואז הופך לשלוש זרועות נפרדים. יש שלושה איים גדולים בין הזרועות: אי סרמיצק, קקרטרסואק איילנד, וקורנופ קקרטרסואה. הפיורד מתרחב לתוך מפרץ מנוקד השוניות, שהוא חלק מים לברדור. הסטייה המגנטית בנוק היא קיצונית והקוארדינטות שלה נושקות ל־N90.

 דמוגרפיה 
נוק היא העיר הצומחת באופן המהיר ביותר בגרינלנד. למרות ירידה כוללת באוכלוסיית המדינה, חל גידול של 74 אנשים מ-2014 עד 2015. אוכלוסיית נוק הוכפלה מאז 1977, עלתה ביותר משליש מאז 1990, עלתה בכמעט 21% מאז שנת 2000. בנוסף לילידי גרינלנד, 3,636 נולדו מחוץ למדינה. מתיישבים נמשכים על ידי הזדמנויות תעסוקה טובות עם שכר גבוה, הדנים המשיכו להתיישב בעיר. היום בנוק יש את השיעור הגבוה ביותר של דנים יותר מכל עיר אחרת בגרינלנד. ושליש מאוכלוסיית גרינלנד חיים בנוק.

 אוניברסיטת גרינלנד 

ממוזער|שמאל|310px|אוניברסיטת גרינלנד
אוניברסיטת גרינלנד הממוקמת בעיר נוק היא האוניברסיטה היחידה בגרינלנד. היא הוקמה בשנת 1987.
רוב הקורסים הם בשפה הדנית ומיעוטם בגרינלנדית. באוניברסיטה לומדים כ-200 תלמידים, רובם תושבי נוק, ו-14 מרצים. הכמות המצומצמת של סטודנטים באוניברסיטה היא בגלל מדיניות הממשלה המאפשרת לימודים אקדמאים בחינם בכל מקום באירופה וצפון אמריקה. בספריית האוניברסיטה 18,000 ספרים.

באוניברסיטה ארבעה מסלולים:
 כלכלה וניהול
 שפה, ספרות ותקשורת
 היסטוריה
 טכנולוגיה

 המוזיאון הלאומי של גרינלנד 
ממוזער|שמאל|250px|המוזיאון הלאומי של גרינלנד
המוזיאון נפתח באמצע שנות ה-60 של המאה ה-20 ומכיל חפצי ארכאולוגיה, אומנות ומלאכת יד (למשל מפות אמסליק) כמו-גם מידע אודות מבנים, חורבות, קברים ועוד. מוצג מרכזי הוא מומיות קילאקיצוק. בין פעילויותיו של המוזיאון: ייעוץ לממשלה בחפירות ארכאולוגיות והחזרת חפצים גרינלדים מסורתיים שפוזרו ברחבי העולם.

 תחבורה 
ממוזער|ימין|250px|נמל התעופה בנוק
ממוזער|250px|ימין|הנמל בנוק

באוויר
לנואוק יש שדה תעופה בינלאומי הממוקם 4 ק"מ (2.5 מייל) צפונית-מזרחית למרכז העיר. הוא נבנה בשנת 1979, שופץ והורחב בהרחבה בשנת 2024 וכיום הוא המרכז הבינלאומי והפנימי ובסיס הפעילות של אייר גרינלנד. רוב התנועה אל גרינלנד, ממנה ובתוכה עוברת דרך שדה התעופה. עוברות בו כל השנה טיסות ישירות לקופנהגן ולרייקיאוויק-קפלאוויק, כמו גם כמעט לכל שדות התעופה בגרינלנד. קווים עונתיים מופעלים גם לניו יורק-ניוארק, בילונד, אלבורג ואיקאלואיט.

בים
כתוצאה מן העלות הגבוהה של ייבוא מוצרים לגרינלנד, יש קו מנוק ומערים נוספות לדנמרק על ידי אוניות מטען. האוניות מגיעות לגרינלנד עם שלל מוצרים: בגדים, קמח, תרופות, עץ, דגים, פירות ים ועוד.
ספינות יוצאות לקופנהגן, לכן תיירים מנצלים זאת ועולים על הספינה לקופנהגן לצורכי תיירות.

ביבשה
החל משנת 2004 ישנם בנוק שירותי תחבורה ציבורית של 72 אוטובוסים ו-2,570 מוניות בבעלות גרינלנד. ישנה חברת תחבורה ציבורית אחת בגרינלנד חוץ מזו של הממשלה, שמה הוא נוק בוסי והיא מספקת שירותי אוטובוסים ברחבי עיר. לחברה זו יש קווים למחוזות המרוחקים ביותר בגרינלנד, כמו גם שירות הסעות לשדה התעופה. אין כבישים בגרינלנד מלבד כבישי העיר.

 אקלים 

 ערים תאומות 













 קישורים חיצוניים 


 אתר עיריית נוק
 אתר אוניברסיטת גרינלנד


הערות שוליים

*
קטגוריה:גרינלנד: ערים
קטגוריה:אמריקה הצפונית: ערי בירה
קטגוריה:יישובים שהוקמו ב-1728
קטגוריה:האוקיינוס האטלנטי: ערי נמל